text: Taxier henter nødstedte flypassagerer 
  19 april 2010 kl. 14.09
  Taxaselskaberne har normalt ikke bestilte ture til byer langt ned i Europa, men det er der flere, der får nu. Esbjerg Taxa har både været i Calais og i Bruxelles for at hente eller køre folk andre steder hen. Det skriver jv.dk.
  Tur: Fra Frankrig til England  
  ? Vi har kørt tre personer hjem fra Bruxelles til Esbjerg. Og fredag var vi i Calais med to store taxaer for at køre en gruppe fra Calais til England gennem tunnelen, siger formand for Esbjerg Taxa Torben Kirketerp.
  
  Regning: 11.500 kr. 
  Turen fra Bruxelles og hjem løb op i 11.500 kroner. Men taxaselskaberne bløder for tiden, selv om det lyder som god forretning.
  ? Vi mangler alle de kørsler fra lufthavnene, som vi plejer at have. Så vi håber bare på, at den askesky vil lægge sig hurtigst muligt, siger Torben Kirketerp.
  Fredag havde Vamdrup Taxa en tur med nødstedte rejsende fra Paris.
  